钦定古今图书集成/明伦汇编/官常典/第749卷 > 王孟超
## 钦定古今图书集成/明伦汇编/官常典/第749卷 > 王孟超

按《武进县志》：“孟超，天启壬戌武进士，为洞庭都司佥
书。崇祯十五年三月，岳州平江县山寇甘明阳等数
千人侵岳，时会剿诸将畏贼不敢进。沅抚陈睿谟檄
孟超往。孟超奋身搏战，斩贼首数十级。贼众合围被
执，骂不绝口。贼杀之，悬首树杪，犹怒目瞋视。抚按具
题请恤，赠游击将军，荫一子为小旗。”